Suomessa pohditaan nyt aikavyöhykkeen vaihtamista, mutta mikä vyöhyke olisi meille paras? – ”Sisäinen kellomme tarvitsee valoisia aamuja”

Jos eläisimme Keski-Euroopan aikaa, Pohjois-Suomessa aurinko painuisi illalla horisontin taakse muutamaksi tunniksi, mutta se ehtisi nousta uudestaan ennen kuin vuorokausi vaihtuu.

Suomessa on käyty viime aikoina aktiivisesti keskustelua kellojen siirtämisestä. Siis siitä, pitäisikö kesä- ja talviajan välillä vaihtelusta luopua ja mikä aika Suomessa otetaan käyttöön.

Viikko sitten hallituksen EU-ministerivaliokunta linjasi, että Suomi alkaa ajamaan luopumista EU:n yhteisestä kesäaikajärjestelystä.